《凤凰驿》
宋代·郭祥正

晚泊凤凰驿，得名知谓何。凤凰不可见，篁竹空婆娑。

四傍俱石崖，一径萦云萝。惨惨阴欲雨，淙淙涧跳波。

驿吏指英州，两舍皆平坡。久寒无瘴疠，虚市饶鸡鹅。

我行既已远，乐少忧常多。过江红叶舞，度岭黄鹂歌。

时序逼衰老，羽翰惊网罗。一夕得佳处，休焉聊独哦。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。